પૂર્વ કમિશનર ગુરુપ્રસાદ મહાપાત્રાના કાર્યકાળમાં તંત્ર પ્રોપર્ટી ટેક્સમાં ‘સેલ્ફ એસેસમેન્ટ’ની જાહેરાત કરી હતી. દેશના બેંગલુરુ જેવાં મેટ્રો શહેરના નાગરિકો પોતાની રહેણાક કે બિનરહેણાક મિલકતોની જાતે આકારણી કરીને પોતાની મિલકતનો પ્રોપર્ટી ટેક્સ નક્કી કરે છે. આ સેલ્ફ એસેસમેન્ટ હેઠળના પ્રોપર્ટી ટેક્સની તંત્ર દ્વારા ઓચિંતી તપાસ હાથ ધરીને ટેક્સ બિલની ચકાસણી હાથ ધરાય છે. જો તેમાં કોઇ કરદાતાની ચોરી પકડાય તો તેની પાસેથી આકરી પેનલ્ટી વસૂલાય છે. અમદાવાદ કોર્પોરેશન દ્વારા ‘સેલ્ફ એસેસમેન્ટ’નો અભ્યાસ કરવા અધિકારીઓને બેંગલુરુ મોકલાયા હતા. સેલ્ફ એસેસમેન્ટ માટે ખાસ અધિકારી નિયુક્ત કર્યા હતા, પરંતુ છેવટે તંત્ર પાણીમાં બેસી ગયું હતું.